ත්‍රෛනිකායික මහා සංඝරත්නය සිදුකළ ඉල්ලීමට ගරු කරමින් නැවතත් සිය ධුර භාර ගැනීම පිළිබදව ඉල්ලා අස්වූ මුස්ලිම් අමාත්‍යවරුන්ගේ අවධානය යොමු වී තිබෙනවා.ඒ අනුව ලබන අගහරුවාදා මුස්ලිම් පාර්ලිමේන්තු මන්ත්‍රී කණ්ඩායම රැස්වී ඒ පිළිබදව තීරණයකට එළඹෙන බවයි හිටපු තැපැල් සේවා හා මුස්ලිම් ආගමික කටයුතු අමාත්‍ය අබ්දුල් හලීම් ප්‍රකාශ කළේ.ඒ පිළිබදව අප කළ විමසීමකදී ධුරයෙන් ඉවත් වූ තවත් මුස්ලිම් අමාත්‍යවරයෙකු කියා සිටියේ හිටපු අමාත්‍ය රිෂාඩ් බදියුදීන්ට එරෙහිව සිදුකරන පොලිස් පරීක්ෂණ මසක් තුළ අවසන් කිරීම සම්බන්ධයෙන් අගහරුවාදා පැවැත්වෙන සාකච්ඡාවේදී දීර්ඝ වශයෙන් සාකච්ඡා කිරීමට නියමිත බවයි.